Hämeenlinnalaisnaisia noin vuonna 1900
subject: valokuvat
subject: naiset
subject: talvi
subject: Hämeenlinna
subject: 1900-luku (vuosikymmen)
description: Nuoret hämeenlinnalaisnaiset on kuvattu talvisessa maisemassa viime vuosiadan alussa. Edessä vasemmalla rouva Aino Suolahti ja oikealla neiti Hilma Aakkula. Muita henkilöitä ei ole tunnistettu.
format: Kuva/JPEG

Oppitunti Hämeenlinnan ruotsalaisessa yhteiskoulussa
subject: koulut
subject: yhteiskoulut
subject: ruotsin kieli
subject: Svaenska samskolan i Tavastehus
subject: Ruotsalainen yhteiskoulu
subject: Hämeenlinna
subject: 1900-luku (vuosikymmen)
description: Hämeenlinnan ruotsalainen yhteiskoulu, Svenska samskolan i Tavastehus aloitti toimintansa 1.9.1901. Koulu sai alkunsa, kun Eva Savoniuksen tyttökoulu Privata svenska flickskolan i Tavastehus asteittain muutettiin yhteiskouluksi. Ruotsalainen yhteiskoulu toimi Rantatorin varrella puutalossa, jonka paikalla on nykyään Keskustalo. Sieltä koulu muutti Niittykadun ja Linnankadun kulmaan. Yhteiskoulu lakkautettiin vuonna 1928.
publisher: Hämeenlinnan kaupunginkirjasto
format: Kuva/JPEG

Hämeenlinnan VPK:n 40-vuotisjuhla Aulangolla 19.7.1913.
subject: huvimajat
subject: puistot
subject: Aulangonvuori
subject: palokunnat
subject: Hämeenlinnan vapaapalokunta
subject: Aulanko
subject: Hämeenlinna
subject: 1910-luku
description: Hämeenlinnan vapaaehtoinen palosammutus- ja korjausjoukkio oli perustettu vuonna 1873, niinpä se sai juhlia jo neljäkymmenvuotisjuhliaan Aulangolla vuonna 1913. Palokuntalaisten yhteiskuva on otettu Aulangonvuoren paviljongilla, jonka Hugo Standertskjöld rakennutti vuonna 1886.
publisher: Hämeenlinnan kaupunginkirjasto
format: Kuva/JPEG

Kevättulva Hämeenlinnassa
subject: tulvat
subject: kevät
subject: kasarmit
subject: varuskunta-alueet
subject: Suomenkasarmit
subject: Suomen kasarmit
subject: Hämeenlinna
subject: 1890-luku
description: Hämeenlinnan keskustan ja Myllymäen välinen notkelma joutui kevättulvien aikaan veden valtaan, samoin kuin linnan ja kaupungin välinen aluekin. Melojan takana Myllymäen alarinteessä näkyy Suomen 7. Hämeenlinnan tarkka-ampujapataljoonan kasarmeja ja muita rakennuksia, jotka rakennettiin suomalaista sotaväkeä varten 1880-luvulla. Tämän vuoksi varuskunta-alueen nimeksi vakiintuikin Suomenkasarmit. Alueen itälaidassa olevat puurakennukset olivat upseerien asuintaloja. Miehistörakennukset olivat näiden takana laajan suorakaiteenmuotoisen pihan ympärillä. Ennen varuskunta-alueen rakentamista kasarmien paikalla oli puutarhuri Vikmanin ja kaupungin apteekkarien yrttitarhat ja puutarhat.
publisher: Hämeenlinnan kaupunginkirjasto
format: Kuva/JPEG

Wetterhoffin työkoulu vuosisadan vaihteessa
subject: koulut
subject: oppilaitokset
subject: kotiteollisuusoppilaitokset
subject: Wetterhoff
subject: Hämeenlinna
subject: 1900-luku (vuosikymmen)
description: Fredrika Wetterhoff perusti vuonna 1885 Hämeenlinnaan nuorille tytöille tarkoitetun käsityökoulun. Aluksi koulu toimi Hämeenlinnan rouvasväenyhdistyksen vuokralaisena, sen jälkeen mm. laamanni Wetterhoffin talossa Pikkutorin varrella. Työkoulua varten vuokrattiin vuonna 1890 silloisen Panimokadun varrelta Vanajaveden rannalta 1860-luvulla rakennettu kaksikerroksinen tiilitalo. Kolme vuotta myöhemmin Fredrika Wetterhoff osti tämän talon koulun pysyväksi toimipaikaksi. Hän korjautti rakennusta uuteen tarkoitukseen sopivaksi. Sinne sijoitettiin kutomo- ja luokkahuoneiden lisäksi johtajan asunto, oppilasasuntoja, värjäämö- ja pesuhuoneet, puusepän työpaja ja myymälä. Kuvassa talo on vielä alkuperäisessä asussaan kaksikerroksisena, 1920-luvulla se korotettiin kolmikerroksiseksi. Kuvassa vasemmalla on hattupäinen johtajatar Fredrika Wetterhoff itse (k. 1905), pihalla ja parvekkeella on koulun oppilaita.
publisher: Hämeenlinnan kaupunginkirjasto
format: Kuva/JPEG

Venäläisen sotilaskirkon kellojen nosto kirkontorniin keväällä 1900
subject: kirkot
subject: kirkkorakennukset
subject: ortodoksinen kirkko
subject: Hämeenlinna
subject: 1900-luku (vuosikymmen)
description: Ortodoksinen Pyhän Aleksanteri Nevskin sotilaskirkko valmistui vuonna 1900 Pikkutorille kaupungin keskustan länsireunalle. Kirkkoa varten tilattiin kymmenen kelloa Pietarista. Kellot valettiin enimmäkseen kuparista, jota saatiin armeijan käytöstä poistetusta metalliromusta. Kellojen pinnat koristettiin ornamenteilla, ikoneilla ja psalmien säkeillä. Kelloihin merkittiin myös valimon nimi ja kellon paino. Kirkonkellojen siunaus ja nosto kellotorniin tapahtui keväällä 1900, ja kirkkorakennus vihittiin käyttöön 22. lokakuuta samana vuonna. Itsenäistymisen jälkeen rakennus jäi valtion haltuun. Yhtenä vaihtoehtona oli kirkon muuttaminen luterilaiseksi varuskuntakirkoksi, mutta lopulta vuonna 1924 täydellisesti muuttuneessa rakennuksessa avattiin Hämeenlinnan kaupunginkirjasto. Vuosina 1922–1923 valtio myi ja luovutti ortodoksisen kirkon kelloja mm. Vesilahden, Tyrvään, Sundin ja Tervon luterilaisille seurakunnille.
publisher: Hämeenlinnan kaupunginkirjasto
format: Kuva/JPEG

Levähdys puistopromenadilla 1890-luvulla
subject: puistot
subject: Parkki
subject: Kaupunginpuisto
subject: naiset
subject: Hämeenlinna
subject: 1890-luku puistot
description: Kaupunginpuisto eli Parkki oli raivattu kaupungin pohjoispuolelle pääosin 1840–1850-luvuilla kuvernööri Rehbinderin toimeliaisuuden ansiosta. Parkista tuli ns. englantilaisen maisematyylin puisto mutkittelevine käytävineen, tekoraunioineen ja paviljonkeineen. Puistoon istutettiin myös satoja jaloja lehtipuita, mm. vaahteroita, saarnia, tammia ja poppeleita sekä pensasaitoja, syreenimajoja ja "ulkomaalaisia kukkivia pensaita". Puistosta tuli kaupunkilaisten suosima kävely- ja virkistyspaikka. Siellä järjestettiin 1800-luvun lopulla myös juhannusjuhlia, VPK:n ulkoilmajuhlia ja iltamia ja monenlaisia muita huvitilaisuuksia.
publisher: Hämeenlinnan kaupunginkirjasto
format: Kuva/JPEG

Raatihuone juhla-asussa keisari Nikolai II:n kruunajaispäivänä 26.5.1896.
subject: rakennukset
subject: Raatihuone
subject: torit
subject: juhlat
subject: Hämeenlinna
subject: 1890-luku
subject: 1896
description: Keisari Nikolai II:n kruunajaisia vietettiin myös Hämeenlinnassa 26.5.1896. Hämeen Sanomat kuvaili juhlamenoja mm. seuraavasti: "H. K. Majesteettinsa kruunajaispäivä toissa päivänä muodostui täälläkin täydelliseksi riemujuhlaksi. Sekä luonto että ihmiset kilvan pukivat kaupunkimme juhlapukuun. Helluntaiset lämpimät ilmat olivat ikäänkuin taikakalulla puhjettaneet puut täyteen lehteen ja kukkaan, joiden valeahko vihreys oli mitä kauneimpana taustana kirjaville lipuille joita liehui kauttaaltaan ympäri koko kaupungin. Upeampana oli kaikista kaupungin tori, jossa liehui lukuisia lippuja punaisista tangoistaan ja isot vaakunaliput kirkon, läänihallituksen ja raatihuoneen edustalla. Raatihuone oli puettu punaisiin reunoihin ja lääninhallituksen talolla liehui pitkät rivit lippuja. ... Iltaan myöhään soitteli sitte soittokunta. Klo 9 alkoi sitte juhlavalaistus lopettaen päivän ohjelman. Lääninhallitus ja raatihuone välkkyivät pitkistä tuliviivoista katoalta aina alas asti. Tulet välkkyivät kaikkiaalla yksityisistäkin taloista, joista etenkin herra Söderlundin herätti yleisempää huomiota."
publisher: Hämeenlinnan kaupunginkirjasto
format: Kuva/JPEG

Turengin asema
subject: asemarakennukset
subject: rautatieasemat
subject: Janakkala
subject: Turenki
subject: 1900-luku (vuosikymmen)
description: Turengin asema Janakkalassa on yksi vuonna 1862 avatun Helsinki–Hämeenlinna-rataosuuden alkuperäisistä asemarakennuksista. Lääninarkkitehti Carl Albert Edelfeltin suunnittelemassa puisessa asemarakennuksessa oli kolme odotushuonetta, kaksi pakaasihuonetta ja kaksi postihuonetta. Yläkerrassa oli asemapäällikön asunto. Asemarakennuksessa oli lisäksi etelän puolella kellotorni, joka on myöhemmin purettu. Muuten rakennus on lähes alkuperäisessä asussaan. Myös alkuperäinen laiturikatos on säilynyt. Nykyisin vanhassa asemarakennuksessa toimii ravintola Turengin Wanha asema.
format: Kuva/JPEG
language: fi
language: sv

Hämeenlinna - Pitkäsilta
subject: sillat
subject: Pitkäsilta
subject: rannat
subject: Vanajavesi
subject: Hämeenlinna
subject: 1900-luku (vuosikymmen)
description: Vanajaveden yli Keinusaaresta keskustaan vei vielä 1900-luvun alkuvuosina puinen Pitkäsilta. Vanha silta oli valmistunut vuonna 1878 ja sillan kupeessa Pinellan rannassa näkyvä hevosuittolaituri 1850-luvulla. Sillan tuleva purku on jo kortin kirjoittajalla tiedossa: "...et sinä tule sitä näkeen enää tän laisena, sitä vastoin oikeen komeena ja paljo isompana ...", hän kirjoittaa. Vanha silta korvattiin uudella rautaisella kaarisillalla vuonna 1909.
source: 2015-04
publisher: Hämeenlinnan kaupunginkirjasto
format: Kuva/JPEG
language: fi
language: sv

Karlberg
subject: kartanot
subject: Karlbergin kartano
subject: Karlberg
subject: Aulanko
subject: Hämeenlinna
subject: 1900-luku (vuosikymmen)
description: Hugo Standertskjöld rakennutti Karlbergin kartanon päärakennuksen uudestaan barokkityyliin vuonna 1890. Arkkitehti Waldemar Aspelin käytti hyväkseen vanhan rakennuksen runkoa ja säilytti sen kaksikerroksisen keskiosan. Ristipäädyn muoto korvattiin kuitenkin neljään suuntaan kaltevalla, kaarevalla katolla. Rakennusta myös pidennettiin molemmista päistä, ja länsipäähän rakennettiin vielä kahdeksankulmainen torni. Kartanossa oli keittiötilojen lisäksi viisitoista huonetta, joista yksitoista alakerrassa ja neljä yläkerrassa. Sisätilojen runsas koristeellisuus jatkui rakennuksen ulkopuolella, niin julkisivuissa kuin puiston kukkaistutuksissakin. Kartanon hyvinhoidetulla pihalla ja sitä ympäröivässä puistossa kasvoi kesäisin mm. kaktuksia ja palmuja, jotka vietiin talveksi suojaan kartanon kasvihuoneisiin. Karlbergin päärakennus paloi vuonna 1928, jolloin Aulanko oli jo myyty Hämeenlinnan kaupungille.
publisher: Hämeenlinnan kaupunginkirjasto
format: Kuva/JPEG

Hämeenlinna
subject: linnat
subject: vankilat
subject: Hämeen linna
subject: Hämeenlinna
subject: 1900-luku (vuosikymmen)
description: Tämä etupuoleltakin täyteen kirjoitettu postikortti on lähetetty Pälkäneeltä vuonna 1905. Hämeen linna on kuvattu korttiin suurin piirtein nykyisen kirjaston rannasta. Linnan länsipuolella näkyy arkkitehti L. I. Lindqvistin suunnittelema vankilarakennus, johon sijoittui aluksi Hämeenlinnan kuritushuone, myöhemmin lääninvankila. Tämä vuonna 1871 valmistunut rakennus oli Suomen ensimmäinen sellivankila.
source: Julkaistu painettuna: Hämeenlinna - Tavastehus : Kirkollinen kirjakauppa - Kyrklig bokhandel.
publisher: Hämeenlinnan kaupunginkirjasto
format: Kuva/JPEG
language: fi
language: sv

Hämeenlinna, Lääninhallitus
subject: torit
subject: lääninhallitukset
subject: Hämeen lääninhallitus
subject: Hämeenlinna
subject: 1900-luku (vuosikymmen)
description: Hämeen lääninhallituksen empiretyylinen kivirakennus Hämeenlinnan torin pohjoislaidalla kuuluu sekä rakennus- että kulttuurihistoriallisesti Hämeenlinnan arvokkaimpiin rakennuksiin. Arkkitehti C. L. Engelin suunnittelema kolmikerroksinen hallintorakennus otettiin käyttöön vuonna 1837. Päärakennukseen lisättiin siipiosa maanmittauskonttoria varten 1840-luvulla. Vuonna 1898 tehtiin lääninarkkitehti Caweenin suunnitelmien mukaan laajennuksia ja muutoksia mm. sisäänkäynneissä. Viereisessä matalassa puutalossa oli mm. kultaseppä Miettisen liiketila. Tämä talo purettiin vuonna 1912.
publisher: Hämeenlinnan kaupunginkirjasto
format: Kuva/JPEG
language: fi

Kiviportaat Aulangonvuorelle
subject: portaat
subject: puistot
subject: Aulangonvuori
subject: Aulanko
subject: Hämeenlinna
subject: 1900-luku (vuosikymmen)
description: Eversti Hugo Standertskjöld rakennutti Aulangonvuorelle 33 metriä korkean näkötornin vuosina 1906–1907. Jyrkkään rinteeseen tornin juurelta alas Karhuluolalle rakennettiin mutkittelevat graniittiset portaat, joissa on 322 askelmaa. Pudotusta tälle matkalle kertyy n. 80 metriä.
publisher: Hämeenlinnan kaupunginkirjasto
format: Kuva/JPEG

Photographicum : Karlberg-Aulanko
subject: kartanot
subject: Karlbergin kartano
subject: Karlberg
subject: Aulanko
subject: Hämeenlinna
subject: 1890-luku
description: Koristeellinen kansio sisältää kymmenen valokuvapostikorttia, jotka kuvaavat Karlbergin kartanon ja Aulangon maisemia. Kuvien ottamisen aikaan Aulanko oli Hugo Standertskjöldin omistuksessa. Kannessa on kuvattuna Karlbergin kartanon päärakennus Vanajaveden rannasta päin. Muut kortit kuvaavat mm. Joutsenlampea, rauniolinnaa ja usein kuvattua näkymää näkötornilta Lusikkaniemeen. Valokuvaajan nimi ei ole tiedossa, ei myöskään korttien tarkka ilmestymisvuosi, mutta kauniilla käsialalla koteloon kirjoitettu ruotsinkielinen omistuskirjoitus on päivätty 27. toukokuuta 1900. Korttikansion on julkaissut A. Alopaeuksen kustannuskirjakauppa, joka toimi Hämeenlinnassa vuosina 1888–1900.
source: Julkaistu painettuna: Hämeenlinna : A. Alopaeuksen Kirjakauppa - A. Alopaeus Bokhandel.
publisher: Hämeenlinnan kaupunginkirjasto
format: Kuva/JPEG
language: fi

Vanajan kunnan köyhäinhoidon ohjesääntö
subject: ohjekirjat
subject: 1920-luku
subject: köyhäinhoito
subject: sosiaalihuolto
subject: Vanaja
description: Uusi köyhäinhoitolaki astui voimaan Suomessa 1.6.1922. Vanajan kunnan köyhäinhoitosääntö uudistettiin samana vuonna, ja maaherra vahvisti uudet säännöt tammikuussa 1923. Vastuu Vanajan kunnan köyhäinhoidosta kuului valtuuston valitsemalle köyhäinhoitolautakunnalle. Kunnalliskodin valvonnasta taas vastasi lautakunnan nimittämä kolmijäseninen johtokunta. Vanajan kunta oli jaettu kuuteen köyhäinhoitopiiriin, joissa käytännön toimista vastasivat ns. piirimiehet. Julkiset hoidolleantokokoukset eli entiset vaivaishuutokaupat olivat uusien sääntöjen mukaan ehdottomasti kiellettyjä. Köyhäinhoidon piirimiehiä opastettiin muutenkin jo 1920-luvulla ”osoittamaan inhimillistä osanottoa puutteenalaista kohtaan, kiinnittäen huomiota paitsi hetkellisen hädän lievittämiseen myöskin köyhyyden ja kurjuuden syiden ehkäisemiseen”.
source: Julkaistu painettuna: Vanaja : Vanajan kunta (Arvi A. Kariston osakeyhtiön kirjapaino), 1923.
publisher: Hämeenlinnan kaupunginkirjasto
format: Teksti/PDF
language: fi

Terveydenhoito-järjestelmä Hattulan kunnalle : Hämeenläänin kuvernöörin vahvistamat kesäkuun 2 päivänä 1893
subject: ohjeet
subject: 1890-luku
subject: Hattula
subject: terveydenhuolto
description: "Hänen Keisarillisen Majesteettinsa Armollinen Asetus, koskien terveydenhoitoa Suomessa" astui voimaan 1.7.1880. Kaupungeissa oli nimettävä terveydenhoitolautakunta ja vahvistettava terveydenhoitojärjestys. Maaseudulla terveydenhoidon valvonta ja toimeenpano kuului kunnallislautakunnalle. Hämeen läänin kuvernööri vaati 1800-luvun lopulla myös maaseudun kuntia laatimaan ehdotuksen terveydenhoitojärjestykseksi, joka kuvernöörin oli vielä vahvistettava. Hattulan kunnan terveydenhoito-järjestelmän ensimmäisessä luvussa käsitellään yleisen terveydenhuollon valvontaa, joka siis Hattulassakin oli asetuksen mukaisesti kunnallislautakunnan vastuulla. Kunnallislautakunnan avuksi valittiin jokaisesta kyläkunnasta kylän suuruuden mukaan yksi tai useampi tarkastusmies kolmeksi vuodeksi kerrallaan. Tarkastusmiesten tehtävänä oli valvoa käytännössä oman kylänsä terveysoloja, esim. seurata tartuntatautitilannetta ja raportoida toimistaan ja havainnoistaan kunnallislautakunnalle. Hattulan säännöstön toinen luku käsittelee tonttien rakentamista ja niiden puhtaanapitämistä.
source: Julkaistu painettuna: Hämeenlinna, 1896.
publisher: Hämeenlinnan kaupunginkirjasto
format: Teksti/PDF
language: fi

Terveydenhoito- ja rakennusohjesääntö Hauhon pitäjälle
subject: ohjeet
subject: Hauho
subject: 1890-luku
subject: terveydenhuolto
description: Vuonna 1880 annettu terveydenhoitoasetus velvoitti kunnat pitämään silmällä terveyden- ja sairaanhoitoa, terveydenhoidosta annettujen asetusten noudattamista ja myös yleistä puhtaanapitoa. Hauhon pitäjässäkin yleinen terveydenhoito ja sen valvonta oli asetuksen määräysten mukaisesti kunnallislautakunnan asiana. Kunnallislautakunnan asiantuntemus terveysasioissa oli maalaiskunnissa yleensä vähäistä, joten asetus määräsi myös, että terveydenhoitoa koskevia asioita käsiteltäessä oli piiri- tai kunnanlääkärillä ja kirkkoherralla oikeus olla läsnä kunnallislautakunnan kokouksissa. Hauholla kunnallislautakunnan alaisuudessa toimi rakennus- ja terveydenhoitolautakunta, johon valittiin jäsenet kolmeksi vuodeksi kerrallaan. Jäsenten tuli olla ”rakennusjärjestystä ja terveydenhoitoa harrastavia, kokeneita ja ymmärtäväisiä miehiä”. Hauho oli jaettu piireihin, joihin nimettiin ”katsantomies” valvomaan käytännössä terveysoloja omassa piirissään ja raportoimaan mahdollisista ongelmista kunnallislautakunnalle.
source: Julkaistu painettuna: Hämeenlinnassa, 1895.
publisher: Hämeenlinnan kaupunginkirjasto
format: Teksti/PDF
language: fi

Juhla-opas Kansallismielisen nuorisoliiton vuosikokoukseen ja kesä-juhlaan 11.–14.VI.1909
subject: nuorisojärjestöt
subject: 1909
subject: Hämeenlinna
subject: juhlat
subject: oppaat
description: Kansallismielinen nuorisoliitto oli Suomalaisen puolueen (vanhasuomalaiset, suomettarelaiset) yhteydessä toiminut nuorisojärjestö. Suomalainen puolue oli yksi Suomen autonomian ajan puolueista ja vuonna 1918 perustetun Kansallisen Kokoomuksen edeltäjä. Kansallismielinen nuorisoliitto järjesti kesällä 1909 vuosikokouksensa ja kesäjuhlansa Hämeenlinnassa. Juhlien opaskirja sisältää juhlaohjelman ja poliittisten kirjoitusten ohella katsauksen Hämeenlinnan historiaan. Oppaassa esitellään myös vierailijoille tarjottavia palveluja hintatietoineen. Kirjasen lopussa on paikallisten liikkeiden ja yritysten mainoksia ja ilmoituksia.
source: Julkaistu kirjana: Kansallismielinen Nuorisoliitto, 1909.
publisher: Hämeenlinnan kaupunginkirjasto
format: Teksti/PDF
language: fi

Hämeen heimojuhlat : Hämeenlinnassa 16–17 kesäk. 1934
subject: juhlat
subject: 1930-luku
subject: Häme
subject: Hämeenlinna
subject: Hämeen heimoliitto
description: Hämeen heimoliitto perustettiin vuonna 1924 edistämään Hämeen henkistä ja taloudellista kehitystä lähinnä kotiseutuhengen vaalimisen merkeissä. Liiton ensimmäisiä heimojuhlia vietettiin perustamisen yhteydessä Hämeenlinnassa kesällä 1924. Vuonna 1934 heimoliitto järjesti historiansa neljännet suurjuhlat, jälleen Hämeenlinnassa. Kaksipäiväisten juhlien ohjelmassa oli puheiden ja kokousten ohella mm. näytelmiä, erilaisia musiikkiesityksiä sekä palokunta- ja liikuntanäytöksiä. Hämeenlinnan Toripuistossa paljastettiin juhlien yhteydessä runoilija Paavo Cajanderin muistopatsas.
source: Julkaistu kirjana: Hämeenlinna, 1934.
publisher: Hämeenlinnan kaupunginkirjasto
format: Teksti/PDF
language: fi

Hämeenlinnan rouvasseuran talo (Kaivokadun päiväkoti, Birger Jaarlin katu 35)
subject: rakennuspiirustus
subject: 1890-luku
subject: Hämeenlinna
subject: koulut
subject: lastenkodit
subject: lastentarhat
subject: päiväkodit
subject: rakennukset
description: Kaivokadun ja Birger Jaarlin kadun kulmatontilla sijaitsevan rakennuksen vanhin osa on vuodelta 1859. Hämeenlinnan rouvasväen seura rakennutti tämän ”koulukartanon” kauppias Mikael Feodor Balkoffin lahjoittamalle tontille. Alkuperäisen rakennuksen pääty oli Birger Jaarlin kadun puolella ja julkisivu Kaivokadulle päin. Rouvasseuran taloa laajennettiin vuonna 1895 oheisen piirustuksen mukaisesti liittämällä siihen Birger Jaarlin kadun suuntainen lisäosa. Lisäksi vanhaa osaa levennettiin lännen puolelta avokuistilla ja pesutupahuoneella. Hirsirunkoisesta talosta tuli näin L:n muotoinen, pitkä ja matala, mittasuhteiltaan empiretyylinen, mutta myös nikkarityylistä vaikutteita saanut rakennus. Empireä edustavat mm. ikkunatyyppi ja rakennuksen pilasterijärjestelmä. Räystään aluskonsolit taas ovat nikkarityyliset. Laajennetun rakennuksen pinta-ala on 430 neliömetriä. Myös ullakkokerroksessa on huoneita, joita käytettiin asuntopulan aikana lastentarhan henkilökunnan asuntoina. Pihassa oli myös erillinen pakarirakennus pyykinpesua ja ruoanvalmistusta varten. Talon alkuaikoina rouvasseura piti talossaan köyhille tyttölapsille tarkoitettua pientenlastenkoulua. Vuonna 1856 perustettu koulu toimi ennen oman rakennuksen valmistumista ajuri Nyströmiltä vuokratuissa huoneissa. Uuden talon suurta salia seura vuokrasi erilaisia tilaisuuksia varten tuloja saadakseen. Pientenlastenkoulun ensimmäisenä opettajana mainitaan mamselli Eva Carolina Perden. Aluksi koulussa opetettiin uskontoa, käsitöitä ja päässälaskua, myöhemmin opetusohjelma laajeni käsittämään myös sisälukua, laskentoa, kirjoitusta, maantietoa ja luonnontietoa. Mamselli Perden hoiti opettajan toimensa ohella myös vuonna 1861 perustettua lainakirjastoa, joka alkuaikoinaan toimi samassa talossa. Rouvasseuran taloon sijoittui parin ensimmäisen toimintavuotensa ajaksi myös vastaperustettu Fredrika Wetterhoffin työkoulu vuonna 1885. Rouvasväen seura luopui omasta koulustaan ja jätti sen vastaperustetun kansakoulun johtokunnan ho…
publisher: Hämeenlinnan maakunta-arkisto
format: Kuva/JPEG
language: fi

Ihamäen talo Keikkalassa
subject: rakennuspiirustus
subject: rakennukset
subject: asuinrakennukset
subject: maatilat
subject: Ihamäki Eero
subject: Hämeenlinna
subject: Kalvola
subject: Keikkala
subject: 1930-luku
description: Ihamäen tilan päärakennus poltettiin kansalaissodassa. Eero ja Kerttu Ihamäki rakennuttivat uuden talon, joka valmistui 1938. Talo on kaksikerroksinen lautavuorattu hirsirakennus, jonka parvekeosassa on mansardikatto. Pääovea reunustaa neljä pylvästä. Perustuksessa ja kellarikerroksessa on käytetty Kalvolan graniittia. Rakennuksessa oli alun perin savitiilikatto. Nykyinen peltikatto on asennettu 2000-luvulla. Rakennus on edelleen asuinkäytössä. Maanviljelijä Eero Ihamäki oli mm. Kalvolan kunnallislautakunnan ja kunnanhallituksen puheenjohtajana vuosina 1952–1958.
publisher: Hämeenlinnan kaupunginkirjasto
format: Kuva/JPEG
language: fi

Värjäri Aulénin talo (Raatihuoneenkatu 23)
subject: rakennukset
subject: Hämeenlinna
subject: liikerakennukset
subject: värjääjät
description: Värjäreillä ja karvareilla oli 1800-luvun Hämeenlinnassa melkein oma kaupunginosansa veden äärellä Abborren- ja Svanen-kortteleissa (nykyisten Palokunnankadun, Rauhankadun, Hallituskadun ja Arvi Kariston kadun rajaamalla alueella) sekä Rantakadun (nyk. Arvi Kariston kadun) reunan rantatonteilla. Värjärimestari Henrik Aulén rakennutti kuitenkin värihuoneensa tiilestä etäämmälle rannasta silloiseen Wågen-kortteliin tontille 105, Raastuvankadun (nyk. Raatihuoneenkadun) varteen. Aulén oli hyvin toimeentuleva värjärimestari. Hänen värjäämössään oli väri- ja kuivaushuone sekä nukanleikkaushuone, jossa vuonna 1851 oli jopa nukanleikkauskone viidellä saksiparilla. Aulénilla oli myös veran pörhötys- ja harjauskone sekä kolme muurattua väriammetta. Niistä kahteen mahtui 20 saavia ja yhteen 12 saavia värilientä. Kuparikattiloihin mahtui yhteensä seitsemän saavia värilientä. Värjärin työvälineet olivat arvokkaita, kuten talonpoikien 1800-luvun muotivärikin, sininen (indigo). Perunkirjoituksessa vuonna 1868 Aulénin varat olivat 11 911 mk.
format: Kuva/JPEG
language: fi

Heinun kansakoulu
subject: rakennuspiirustus
subject: pohjapiirustukset
subject: rakennukset
subject: koulurakennukset
subject: koulut
subject: kansakoulut
subject: asunnot
subject: opettajat
subject: piharakennukset
subject: käymälät
subject: Hämeenlinna
subject: Kalvola
subject: Heinu
subject: Rauhalahti
subject: 1910-luku
description: Professori, valtioneuvos Eliel Aspelin-Haapkylä (1847–1917) osti vuonna 1893 Heinun kylästä Ranta-Vihtilän maatilan, jolle hän antoi nimeksi Rauhalahti. Professori lupasi jo vuonna 1897 lahjoittaa kunnalle tontin ja 5000 markkaa rahaa, jos kunta järjestäisi kylään koulun. Tarjous kuitenkin torjuttiin luettelemalla ajankohtaisemmat rakennushankkeet. Heinuun luvattiin kansakoulu vuoden 1904 piirijakopäätöksessä, mutta hanke ei vieläkään toteutunut. Vuonna 1911 professori Aspelin-Haapkylä otti kouluasian uudelleen esille ja lahjoitti nyt kunnalle koulutontin, rakennutti sinne talon ja varusti koulun kaikilla tarpeellisilla kalusteilla. Koulurakennukseen tuli luokka, veistosali ja opettajan asunto. Tontille rakennettiin myös ulkorakennus ja sauna. Heinun uusi kansakoulu aloitti toimintansa syksyllä 1912. Oppilaita oli aluksi noin 30. Koulun ensimmäiseksi opettajaksi valittiin Justiina (Ina) Torkko, joka opettikin koulussa seuraavat 15 vuotta. Vuodesta 1913 lähtien koululaiset saivat myös lämmintä ruokaa koulupäivän aikana, kun kylän ompeluseura perusti Heinun koulukeittolayhdistyksen. Syyskuussa 1929 Heinun koulurakennuksessa syttyi tulipalo ja koko rakennus paloi maan tasalle. Myös lähes koko irtaimisto tuhoutui. Sauna ja ulkorakennus kuitenkin säästyivät. Uutta koulutaloa ryhdyttiin heti rakentamaan entiselle kivijalalle, ja uusi koulutalo valmistui seuraavana vuonna. Rakennuksessa tehtiin vielä laaja peruskorjaus vuonna 1965, jolloin asennettiin mm. keskuslämmitys. Peruskoulujärjestelmään siirryttäessä 1976 Heinun koulu lopetettiin. Koulu on myöhemmin ollut mm. Kiinan suurlähetystön kesänviettopaikkana.
publisher: Hämeenlinnan kaupunginkirjasto
format: Kuva/JPEG
language: sv
language: fi

Lindin värjäämö
subject: rakennuspiirustus
subject: rakennukset
subject: liikerakennukset
subject: värjäämöt
subject: värjärit
subject: karvarit
subject: Hämeenlinna
subject: 1850-luku
description: Carl Sven Lind rakennutti vuonna 1852 hirrestä värjäämön aivan Vanajaveden partaalle. Lindin värjäämö oli rannassa Itäisen Bulevardikadun (nykyisen Arvi Kariston kadun) varrella. Sillan luota, tontilta 62 paloi toukokuussa 1851 Nystedtin värjäämö. Lindin värjäämö oli "jonkin verran etelämpänä, tontin 62 ja Lönnholzin panimon välissä aivan rannassa". Puisessa värjäämörakennuksessa oli kolme huonetta: kuivaushuone, värihuone, josta oli lankkuseinällä erotettu "plooveri" sinivärjäystä varten sekä oppipoikien asuinhuone, johon oli erillinen sisäänkäynti. Välikatto oli lautaa ja kuivaushuoneen lattia lankkua. Nelikulmaiset ikkunat suljettiin yöksi luukuilla. Värihuoneessa oli maalattia ja uuni, jonka ympärille oli kaksi muurattua allasta ja neljä suurta kuparikattilaa. Lindillä oli myös verkaprässi ja raami, johon verka pingotettiin kuivumaan. Katosta roikkui vartaita värjättyjen lankojen kuivaamiseen. Myös kuivaushuoneessa oli uuni, jolla voi paistaa leipääkin. Värjärien ja karvarien, Hämeenlinnan kahden huomattavimman käsityöammatin harjoittajien talot muodostivat 1800-luvun puolivälissä lähes oman kaupunginosansa nykyisten Palokunnankadun, Rauhankadun, Hallituskadun ja Arvi Kariston kadun rajaamiin kahteen kortteliin sekä nykyisen Arvi Kariston kadun reunan rantatonteille. Värjärit ja karvarit olivat varakkaampia käsityöläisiä kuin esim. suutarit ja räätälit. Heitä tarvitsi maaseudunkin väki veran ja lankojen värjäykseen, kun suutareiden ja räätäleiden asiakkaina olivat etupäässä kaupunkilaiset. Värjäreiden tarvitsemat välineetkin olivat arvokkaita, niin että ammatin harjoittaminen edellytti alkupääomaa.
publisher: Hämeenlinnan kaupunginkirjasto
format: Kuva/JPEG
language: sv

Palanderin talo (Lukiokatu 4)
subject: rakennuspiirustus
subject: rakennukset
subject: asuinrakennukset
subject: museorakennukset
subject: muutostyöt
subject: uusrenessanssi
subject: nikkarityyli
subject: Gadd Magnus
subject: Palander Edvard
subject: Fieandt Karl Johan von
subject: suojeluskunnat
subject: esikunnat
subject: museot
subject: kotimuseot
subject: Palanderin talo
subject: Lukiokatu 4
subject: Hämeenlinna
subject: 1870-luku
description: Nykyään Palanderin talona tunnetun rakennuksen rakennutti vuonna 1861 tarkka-ampujapataljoonan kapteeni Anselm Grahn. Grahn muutti pian kuitenkin perheineen pois Hämeenlinnasta ja myi talon vuonna 1873 lehtori Magnus Gaddille, jonka aikana rakennuksen julkisivut vuorattiin uusrenessanssityyliin ja maalattiin öljymaalilla. Myös pärekatto korvattiin asfalttihuovalla. Rakennuspiirustukset vuodelta 1875 liittyvät juuri tähän muutostyöhön. Lehtori Gadd rakennutti myös koristeellisen portin ja uuden aidan tontin ympärille. Lehtori E. W. Palanderin aikana talossa toimi myös Hämeen Sanomien kirjapaino ja konttori vuosina 1884–1890. Palanderit muuttivat Helsinkiin vuonna 1904, ja talon seuraava omistaja oli piirilääkäri Karl Johan von Fieandt, jonka perhettä asui talossa aina vuoteen 1968 asti. Osa talosta oli 1920-luvulta lähtien ensin Etelä-Hämeen suojeluskuntapiirin, myöhemmin Hämeenlinnan sotilaspiirin esikunnan omistuksessa. Piharakennukset ovat suojeluskuntapiirin ajalta 1920- ja 1940-luvuilta. Palanderin talo tuli Hämeenlinnan kaupungin omistukseen vuonna 1969. Nykyään siinä toimii Hämeenlinnan kaupungin historiallisen museon kotimuseo Palanderin talo, joka kertoo asumiskulttuurista 1800-luvun Hämeenlinnassa. Portti uusittiin vuoden 1874 piirustusten mukaan vuonna 1994.
publisher: Hämeenlinnan kaupunginkirjasto
format: Kuva/JPEG
language: sv

Suutari Görmanin talo
subject: rakennuspiirustus
subject: 1830-luku
subject: Hämeenlinna
description: Hämeenlinnan maistraatti hyväksyi Karl Fredrik Görmanin (1801–1834) vuonna 1825 suutarimestariksi. Suutari Görman rakennutti kaupungin palon jälkeen kaksi taloa silloisen Residenssikadun varrelle. Rakennuspiirustuksessa on kaksi yksikerroksista aumakattoista puutaloa. Seinissä on uurrettu vaakalaudoitus, jota elävöittää keskiosan sileä laudoitus. Kivijalan yläpuolella on vesilista, ullakkokerroksen erottaa vaakalista. Räystäslaudoitus on porrastettu ja leveä. Piirrokseen on jälkeenpäin lisätty lyijykynällä portti ja pohjakaava. Seinät on ilmeisesti tarkoitettu maalattaviksi keltamullalla. Ikkunanpuitteet ovat valkoiset ja katto tervattu. Piirustuksessa on kirjoitukset: Hyväksytty Hämeen lääninhallituksessa 10.9.1832, maaherra Joh. Fr. Stichaeus. Wilhelm Ladau, Skomakaren Görman. On mahdollista, että toinen rakennuksista säilyi kerrostalojen välissä osoitteessa Hallituskatu 28, mikäli seuraava, Hämeenlinnan kaupungin historiallisen museon valokuva-arkiston tieto pitää paikkansa: "Tässä talossa Eva Grönman, (sukunimi?) myöhemmin Gustafsson, asui suutarin rouvana Hämeenlinnan suuren palon jälkeen. Tämä rakennus siirrettiin kesäkuussa 2013 Hallituskadulta Koilliskulman talomuseoalueelle osoitteeseen Koulukatu 3.
publisher: Hämeenlinnan kaupunginkirjasto
format: Kuva/JPEG
language: fi

Kokoontuminen Puistoravintolassa
subject: kokoontumiset
subject: miehet
subject: ravintolat
subject: puistot
subject: Puistoravintola
subject: Parkki
subject: Kaupunginpuisto
subject: Hämeenlinna
description: Hämeenlinnan Parkin eli Kaupunginpuiston Puistoravintola avautui yleisölle vuonna 1861. Puiston itärinteellä sijainnut ravintola oli vuosikymmenien ajan suosittu kokoontumis- ja juhlapaikka, jonka sesonki alkoi aina vapunpäivästä. Kuvan herraseurue on kokoontunut yhteiskuvaan Puistoravintolan edustalle mahdollisesti vuosisadan vaihteen tienoilla. Kokoontumisen aihe ei ole tiedossa, ei myöskään osallistujien nimet.
format: Kuva/JPEG

Ylioppilaita Kaupunginpuistossa
subject: ylioppilaat
subject: Kaupunginpuisto
subject: Hämeenlinna
subject: 1910-luku
description: Kaksi 1900-luvun alkupuolen ylioppilasta seurueineen on asettunut kuvattavaksi suositulle kuvauspaikalle Hämeenlinnan Parkin eli Kaupunginpuiston tekoraunioiden edustalle. Kuvan romanttishenkinen kiviraunio valmistui puistoon vankityönä 1800-luvun keskivaiheilla. Hämeenlinnan ensimmäiset naisylioppilaat valmistuivat Suomalaisen tyttökoulun jatkoluokilta vuonna 1904. Tämä kuva on todennäköisesti myöhemmältä ajalta, muodista päätellen luultavasti 1910-luvun puolelta.
publisher: Hämeenlinnan kaupunginkirjasto
format: Kuva/JPEG

K. K. Lehtovaara
subject: myymälät
subject: tukkuliikkeet
subject: liike-elämä
subject: Raatihuoneenkatu
subject: Läntinen Linnankatu
subject: Lehtovaara, Kaarlo Kustaa
subject: K. K. Lehtovaara
subject: Hämeenlinna
description: Kaarlo Kustaa Lehtovaara (1877–1961) perusti vuonna 1908 kauppias Jalmari Helteen kanssa Helle & Lehtovaara -nimisen kauppaliikkeen Hämeenlinnaan. Kauppiaat vuokrasivat entisen Strahoffin kaupan liiketilan Bogdanoffin talosta, joka sijaitsi torin kulmassa Raatihuoneen vieressä. Kauppias Helle myi osuuteensa liikkeestä Kalle Lehtovaaralle vuoden 1913 alussa ja tämä jatkoi tukku- ja vähittäiskauppiaana nimellä K. K. Lehtovaara. Vuonna 1945 Lehtovaara myi yrityksensä kauppias Tandefeltille jättäen itselleen vain muutamia osakkeita. Tukkuliike jatkoi kuitenkin edelleen toimintaansa K. K. Lehtovaara oy:n nimellä aina 1960-luvulle asti. K. K. Lehtovaaran tukku- ja vähittäiskauppa sijaitsi 1920-luvulla Raatihuoneenkadun ja Läntisen Linnankadun (nykyisen Sibeliuksenkadun) kulmassa. Kuvassa Läntinen Linnankatu jatkuu vasemmalle alamäkeen kohti Palokunnankatua. Alempana kadun varrella sijaitsivat mm. kutomakauppa K. Niemi, sähkötarvikeliike, parturi-kampaamo ja J. F. Järvisen polkupyörä- ja urheiluliike.
format: Kuva/JPEG
language: fi

Hämeenlinna. Asema.
subject: asemarakennukset
subject: rautatieasemat
subject: Hämeenlinna
subject: 1930-luku
description: Hämeenlinnan rautatieasema on tässä postikorttikuvassa kuvattu ratapihan puolelta. Etelänpuoleisen päädyn matalampi pikatavaramakasiini on vielä alkuperäisessä vuoden 1921 asussaan. Makasiiniosaa jatkettiin vuonna 1938 ja vielä uudestaan vuonna 1965. Laajennukset toteutettiin alkuperäistä osaa tarkasti jäljentäen. Vuonna 1944 laajennetun makasiinin päätyyn rakennettiin puinen pyöräsuoja, joka purettiin vasta vuoden 1965 laajennuksen tieltä.
format: Kuva/JPEG
language: fi

H:linna Vanhalinna
subject: linnat
subject: vankilat
subject: rakennukset
subject: puistot
subject: Hämeen linna
subject: Linnanpuisto
subject: Hämeenlinna
subject: 1910-luku
description: Vanhat valokuvat Hämeen linnasta on yleensä otettu joko idän suunnasta Vanajaveden puolelta tai etelän suunnasta Linnanpuistosta päin. Tässä valokuvassa kuvakulma on harvinaisempi, sillä kuva on otettu linnan länsipuolelta nykyisen Tampereentien tienoilta. Kuvassa näkyy linnan alueen vanhin alun perin vankilaksi tarkoitettu rakennus lääninvankilan vasemmalla puolella. Se valmistui vuonna 1943, jolloin rakennukseen sijoitettiin Kronoborgin työ- ja ojennuslaitos. Työlaitoksen tehtävänä oli totuttaa sinne tuomitut juopot, irtolaiset tai muuten pahantapaiset henkilöt työn tekoon ja kunnialliseen elämään. Kuva on peräisin yksityisestä albumista, jonka omistaja toimi vanginvartijana Hämeenlinnassa. Otsikointi on albumista.
publisher: Hämeenlinnan kaupunginkirjasto
format: Kuva/JPEG

Hämeenlinna ja osa Hämeenlinnan kaupungista.
subject: maisema
subject: linnat
subject: Hämeen linna
subject: kirkkorakennukset
subject: Vanajavesi
subject: höyrylaivat
subject: verkkokalastus
subject: Hämeenlinna
subject: 1870-luku
description: Tuuloslaisen taidemaalarin Hjalmar Munsterhjelmin (1840–1905) öljymaalaus vuodelta 1872 esittää Hämeenlinnan kaupunkia ja linnaa Kaupunginpuiston suunnasta. Linnan pohjoispuolella on venäläisen varuskunnan puurakennuksia ajalta ennen tiilikasarmien rakentamista. Maalauksen etualalla on kalastajia verkkoineen ja taustalla höyrylaiva satamassa sekä lastiaan kaupunkia kohti kiskova hinaaja. Digitoitu kuva on painokuvajäljennös teräspiirroksesta, joka maalauksesta totetutettiin Z. Topeliuksen Matkustus Suomessa -teoksen (1873) kuvitusta varten. Alkuperäinen öljymaalaus on Hämeenlinnan taidemuseossa.
publisher: Hämeenlinnan kaupunginkirjasto
contributor: Munsterhjelm, Hjalmar
format: Kuva/JPEG
language: fi
language: sv
language: fr

Linna - Hämeenlinna
subject: linnat
subject: vankilat
subject: Hämeenlinna
subject: 1900-luku (vuosikymmen)
description: 1900-luvun alun postikorttikuvan aiheena on Hämeen linna Vanajavedeltä päin katsottuna. Lähinnä rantaviivaa kehämuurin itäkulmassa näkyy 1500-luvun harmaakivinen rondelli ampuma-aukkoineen. Kehämuurin ulkopuolella oli alun perin neljä pyöreää tykkitornia, mutta vain itäkulman torni on säilynyt. Kuvan vasemmassa reunassa näkyy vuonna 1871 valmistunut vankilarakennus, jossa toimi Hämeenlinnan lääninvankila.
publisher: Hämeenlinnan kaupunginkirjasto
format: Kuva/JPEG
language: fi
language: sv

Niittyvillan talo
subject: valokuvat
subject: rakennukset
subject: asuinrakennukset
subject: Linnankatu 18
subject: Itäinen Linnankatu
subject: Koilliskulma
subject: Niittyvilla
subject: Hämeenlinna
subject: 1920-luku
description: Linnankadun loppupään rinnetontilla sijaitsevan puisen asuintalon rakennutti vuonna 1863 luutnantti Anselm Grahn. Grahnin jälkeen omistajina olivat mm. pastori A. Appelqvist ja kauppias Osk. Isaksson, joka perusti Hämeenlinnaan kangas-, hattu- ja turkiskaupan vuonna 1912. Vanha valokuva talosta on otettu Koulukadulta, rannan puolelta. Monet muistavat rakennuksen 1970–1990-luvuilta myös kerhotilana, jossa kokoontuivat mm. nuoret postimerkkeilijät, partiolaiset ja kansantanssijat. Talossa toimi vuosina 1996–2003 perinnetekstiileihin erikoistunut käsityöliike Niittyvilla, jonka nimellä rakennus edelleen tunnetaan. Kaupungin omistama suojelurakennus myytiin n. 2006 yksityisomistukseen, minkä jälkeen se on kunnostettu asumiskäyttöön. Talon rakennuttaja Anselm Grahn omisti myös olutpanimon viereisellä tontilla. Grahnin panimon myöhempiä omistajia olivat mm. H. Bastman ja A. Kiuttu. Vanhalle panimotontille Lukiokadun ja Koulukadun väliin valmistui vuonna 1983 Hämeenlinnan pääkirjasto.
format: Kuva/JPEG

Hämeenlinna - Lääninsairaala
subject: rakennukset
subject: sairaalat
subject: Hämeenlinnan lääninsairaala
subject: Keinusaari
subject: Hämeenlinna
subject: 1920-luku
description: Valtionarkkitehti C. L. Engelin suunnittelemat Hämeenlinnan lääninsairaalan empiretyyliset rakennukset valmistuivat Keinusaaren rantaan vuosina 1840–1844. Sairaalan sivurakennukset korotettiin 1880-luvulla kaksikerroksisiksi. Myös päärakennusta laajennettiin tämän kuvan ottamisen jälkeen vuonna 1929.
publisher: Hämeenlinnan kaupunginkirjasto
format: Kuva/JPEG
language: fi

Hämeenlinnan etelärantaa talvella
subject: rannat
subject: kaupunkikeskustat
subject: rakennukset
subject: kirkot
subject: torit
subject: talvi
subject: Hämeenlinna
subject: 1910-luku
description: Luminen Hämeenlinna on kuvattu etelän suunnasta Vanajaveden jäältä luultavasti joskus 1910-luvulla. Wetterhoffin työkoulu on kuvassa vielä kokonaan kaksikerroksinen ennen 1920-luvulla tehtyjä korotuksia. Palokunnantalon edustalla aukeaa Rantatori. Wetterhoffin itäpuolella Palokunnankadun varrella näkyy ns. Ståhlbergin talo ja aivan kuvan oikeassa reunassa Hämeenlinnan kirkko.
publisher: Hämeenlinnan kaupunginkirjasto
format: Kuva/JPEG

Hämeen linna
subject: linnat
subject: vankilat
subject: puistot
subject: rannat
subject: veneet
subject: Vanajavesi
subject: Hämeen linna
subject: Linnanpuisto
subject: Hämeen lääninvankila
subject: Hämeenlinna
subject: 1930-luku
description: Linnantien varrelle istutetut puut ovat jo päässeet hyvään kasvuun tässä 1930-luvun linnakuvassa. Myös aiemmin paljaana olleeseen rantaan linnan kohdalle on tullut uutta puustoa. 1930-luvullakin Hämeen linna oli edelleen tiukasti vankilakäytössä.
publisher: Hämeenlinnan kaupunginkirjasto
format: Kuva/JPEG

Hämeenlinna - Hämeen linna
subject: linnat
subject: vankilat
subject: Hämeen linna
subject: Hämeenlinna
subject: 1920-luku
description: Hämeen linna on kuvattu tähän postikorttiin idästä, Vanajaveden puolelta. Sama kuva on A. Th. Böökin Hämeenlinnan matkaoppaassa vuodelta 1927.
publisher: Hämeenlinnan kaupunginkirjasto
format: Kuva/JPEG
language: fi

Linna - Hämeenlinna
subject: linnat
subject: vankilat
subject: Hämeen linna
subject: Hämeenlinna
subject: 1910-luku
description: Kruununleipomon ja rannan välissä on Hämeen linnan ensimmäinen rondelli, joka valmistui tähän kehämuurin itäkulmaan vuonna 1559. Rondelli on paksumuurinen, kaksi- tai kolmikerroksinen pyöreä torni, jonka välipohjat tehtiin puusta. Hämeen linnan kehämuurin ulkopuolelle rakennettiin 1500-luvulla neljä pyöreää tykkitornia, mutta ainoastaan kuvassa näkyvä itäkulman torni on säilynyt. Hämeen linnan rondelli on harmaakivinen ja kaksikerroksinen. Sen kivimuurit ovat kuusi metriä paksut ja ampuma-aukkoja siinä on yhdeksän. Tornin takana näkyy 1740-luvulla valmistunut kruununleipomo ja sen jatkeena päävartiorakennus 1770-luvulta. Kuvan vasemmassa reunassa on vuonna 1871 valmistunut vankilarakennus, jossa toimi pitkään Hämeen lääninvankila.
publisher: Hämeenlinnan kaupunginkirjasto
format: Kuva/JPEG
language: fi
language: sv

Linna - Hämeenlinna
subject: linnat
subject: vankilat
subject: sortovuodet
subject: Hämeen linna
subject: Hämeenlinna
subject: 1900-luku (vuosikymmen)
description: Ensimmäisellä sortokaudella (1899–1905) julkaistiin ns. kuutamokortteja, joiden tarkoitus oli protestoida aikakauden venäläistämispyrkimyksiä vastaan. Kuutamokortit painettiin usein sinertävälle kartongille öisen vaikutelman saavuttamiseksi. Tässä kortissa kuutamoaihe on liitetty Hämeen linnaa esittävään korttiin. Päälinnassa ja ympäröivissä rakennuksissa toimi 1900-luvun alussa Hämeenlinnan kuritushuone ja työvankila. Vuonna 1871 valmistuneessa vankilarakennuksessa linnan länsipuolella oli lääninvankilan tilat.
source: Julkaistu painettuna: Hämeenlinnan Uusi Kirja- ja Paperikauppa.
publisher: Hämeenlinnan kaupunginkirjasto
format: Kuva/JPEG
language: fi
language: sv

Suomi - Hämeenlinna
subject: satamat
subject: laiturit
subject: Laivaranta
subject: laivat
subject: veneet
subject: Hämeenlinna
subject: 1900-luku (vuosikymmen)
description: Höyrylaiva Ahti on kiinnittynyt Hämeenlinnan satamaan. Ahti liikennöi Vanajavedellä ainakin 1900-luvun ensimmäisellä vuosikymmenellä. Huvimatkojen järjestäjät kehuivat lehti-ilmoituksissaan Ahtia ketteräksi ja nopeakulkuiseksi. Laivan taustalla on kaupungin pyykkihuone, joka oli rakennettu tynnyrien varassa kelluvaksi. Rakennuksen lattiassa oli aukkoja, joista pyykkiä huuhdeltiin järvessä. Sairion puoleisella rannalla näkyy Hämeenlinnan höyrysahan lautatarhaa.
format: Kuva/JPEG
language: fi

Kone- ja Peltitehdas Oy, Vähäkyrö : 25 kehityksen vuotta 1941-1966
subject: yritykset
subject: företag
subject: koneteollisuus
subject: maskinindustri
subject: peltityö
subject: plåtarbete
subject: historiikit
subject: historiker
subject: 1940-luku
subject: 1950-luku
subject: 1960-luku
description: Alkusanat Vähäkyröläistä yritteliäisyyttä Pajaosuuskunnasta Kone- ja Peltitehdas OY:ksi Kasapanoksista Retkeilyastiastoihin Tuotanto laajenee, rakentamista riittää Kotimaan markkinoita ja kasvavaa vientiä Työtä sadoille vähäkyröläisille Pitkäaikaisia; Uskollisia työntekijöitä Yhtiön johto Presidenttivierailu ja muita retkikuntia
publisher: Vaasan Uusi Kirjapaino
format: Teksti/PDF
language: fi

Almanac 2004
description: Teos on taiteilijakirja. Takakannessa teoksen nimi muodossa Almanak. Teos koostuu 12 taiteilijan töistä, jotka on tehty käsin sekalaisista materiaaleista erilaisilla tekniikoilla. Numeroitu painos (58/100).
publisher: Rikhardinkadun kirjasto
contributor: Blöndal, Karlotta
contributor: Ivanoska, Hristina
rights: Vapaasti käytettävissä, lähde mainittava. Lupa kysyttävä kaupalliseen käyttöön. Valokuva: Chris Gurney.

An anthology
subject: taiteilijakirjat
description: Teos on taiteilijakirja. First ed. 1963. Chance compositions and poetry by George Brecht, Claus Bremer, Earle Brown, Joseph Byrd, John Cage, David Degener, Walter De Maria, Henry Flynt, Yoko Ono, Dick Higgins, Toshi Ichiyanagi, Terry Jennings, Dennis, Ding Dong, Ray Johnson, Jackson Mac Low, Richard Maxfield, Malka Safro, Simone Forti, Nam June Paik, Terry Riley, Diter Rot, James Waring, Emmett Williams, Christian Wolff, La Monte Young. Lehtien välissä irtolehtiä ja kirjekuoria. 2. painos.
publisher: Rikhardinkadun kirjasto
contributor: Maciunas, George
contributor: Young, La Monte
contributor: Low, Jackson Mac
rights: Vapaasti käytettävissä, lähde mainittava. Lupa kysyttävä kaupalliseen käyttöön. Valokuva: Chris Gurney.

Arteologiset löydökset
subject: taiteilijakirjat
description: Teos on taiteilijakirja. Näyttelyjulkaisu: Ars nova 16.9.-29.10.1995 ja Galleria Augusta 2.11.-26.11.1995. Kortisto on myös itsenäinen taideteos. Kortistoja on valmistettu 600 kappaletta.
publisher: Rikhardinkadun kirjasto
contributor: Kalliomäki, Manno
rights: Vapaasti käytettävissä, lähde mainittava. Lupa kysyttävä kaupalliseen käyttöön. Valokuva: Chris Gurney.

Ask a sample of 100 people to show you something that is certainly not art
subject: taiteilijakirjat
description: Teos on taiteilijakirja. "No, I cannot think of anything which is not art", Cesare Pietroiusti. Painos 1000 kpl.
publisher: Rikhardinkadun kirjasto
contributor: Pietroiusti, Cesare
contributor: Lehtimäki, Mikko
rights: Vapaasti käytettävissä, lähde mainittava. Lupa kysyttävä kaupalliseen käyttöön. Valokuva: Chris Gurney.

Bein i köldu ofni : syning & bok
subject: taiteilijakirjat
description: Teos on taiteilijakirja . Näyttelyjulkaisu, 1000 kappaleen painos. This exhibition catalogue was published on occasion of the show Bein i köldu ofni at the Nordiskt Konstcentrum at Sveaborg, 1986, April 9.
publisher: Rikhardinkadun kirjasto
contributor: Roth, Björn
contributor: Roth, Dieter
contributor: Ruri
contributor: Gudmundur Kristjansson
contributor: Jön Gunnar Arnason
contributor: Kristjan Gudmundsson
contributor: Solveig Magnusdottir
rights: Vapaasti käytettävissä, lähde mainittava. Lupa kysyttävä kaupalliseen käyttöön. Valokuva: Chris Gurney

Biblioteko 2 : taiteilijakirjoja
subject: taiteilijakirjat
description: Teos on taiteilijakirja. Näyttelyjulkaisu, julkaistu Laterna Magicassa, Helsingissä, olleen näyttelyn yhteydessä syyskuussa 2007. Julkaisussa olevat välilehdet ovat taiteilijoiden itsenäisesti tuottamia ja ne on aseteltu painettujen sivujen väliin. Biblioteko-ryhmään kuuluvat seuraavat taiteilijat: Silja Ahola, Leena Nylander, Marja Purto, Anu Torikka ja Arja Valkonen-Goldblatt. Biblioteko on esperantoa ja tarkoittaa kirjastoa.
publisher: Rikhardinkadun kirjasto
contributor: Sepänmaa, Yrjlö
contributor: Ahola, Silja
contributor: Nylander, Leena
contributor: Purto, Marja
contributor: Torikka, Anu
contributor: Valkonen-Goldblatt, arja
contributor: Goldblatt, Tonja
contributor: Korhonen, Sampsa
rights: Vapaasti käytettävissä, lähde mainittava. Lupa kysyttävä kaupalliseen käyttöön. Valokuva: Chris Gurney.

The book : sanoja, words, paroles : an exhibition of artists' poems
subject: taiteilijakirjat
description: Teos on taiteilijakirja. Liittyy näyttelyyn Helsingissä Muu ry:n galleriassa 6.10.- 1.11.1998. Selkänimeke: Sanoja = Words = Paroles.
publisher: Rikhardinkadun kirjasto
contributor: Bowes, David
contributor: Alveras, Maria de
contributor: Luukas, Tuukka
contributor: Ono, Yoko
contributor: Tsolagui
contributor: Shimamoto, Shozo
contributor: Uutinen, Marianna
contributor: Zajac, Lesja
rights: Vapaasti käytettävissä, lähde mainittava. Lupa kysyttävä kaupalliseen käyttöön. Valokuva: Chris Gurney.